Viborger Samler, 1844-06-27
Tydskland. (Storhertugdømmet Baden.) Karls ruhe. J det andet Kammers Møde den 11te Juni begrundede den Deputerede Hecker sin Motion angaaende Ministrenes Ansvarlighed. Andragendet gaaer ud paa med dyb Ærefrygt i en Adresse at bede Storhertugen om at lade i Overeensstemmelse med de i Forfatningsdocumentet og i Loven af 5te Octbr. 1820 givne Løfter - Stænderforsamlingen forelægges en Lov angaaende Ministrenes og Statstjenernes Ansvarlighed, ligesom og angaaende den retlige Procedure i Tilfælde af Anklage, Han foreslog saaledes: 1) at Ret til Anklage tilstodes ethvert enkelt Medlem af Kamrene; 2) at foruden Ministrene og Medlemmerne af det høieste Statscollegium ogsaa de Embedsmænd, der staae under en høiere Auctoritet, ere underkastede Anklage, saafremt de uden dertil at være committerede af Ministrene have gjort sig fyldige i Krænkelse af Forfatningen eller forfatningsmæssige Rettigheder; 3) at enhver Handling, hvorved Forfatningen eller anerkjendt forfatningsmæssige Rettigheder virkelig ganske eller tildeels krænkes, er ligesaavel som Forsøget underkastet Anklage og Straf: 4) at det tilkommer en Ret, bestaaende af 36 Eedsvorne, valgte paa samme Maade som det andet Kammers Deputerede, under Iagttagelse af Formerne ved den offentlige og mundlige Anklageproces, at fælde Dom saavel angaaende Factum, som det retlige Spørgsmaal; 5) at Ministerforbrydelser afsones, foruden med Afsættelse fra Embedet, med Friheds= eller Livsstraf; 6, at hos dem hverken Anklagens Abolition, eller benaadning og Fritagelse for den ved Dom tilkiendte Straf skal finde Sted, ligesom og at Anklagen i Tilfælde af en Stænderforsamlings Opløsning skal gaae over paa den næste Stænderforsamling. - Denne Motion understøttedes af Welcker. Ret, sagde han, er ikke tilstede, hvor Midlerne mangle til med den fornødne Kraft at gjennemføre samme; Ret er giensidig, – hvor der er en Berettiget, der er en ligesaa retlig Forpligtet, som maa tvinges til at opfylde sin Skyldighed, eller og er der ikke længere Tale og Ret men kun om Naade, Godtbefindende og Vilkaarlighed. Disse Sætninger ere saa gamle som den menneskelige Fornuft og de frie Folkeslags Historie. Men hvormeget Oprettelsen af en saadan Domstol er i Thronens Jnteresse, derom vidner Historien. J Tydskland dannede sig ved Rigsforfatningen en ordnet Beskyttelse af Folkets Rettigheder ligeoverfor Fyrsterne. Keiser Rudolph af Habsburg paabød paa ny Oprettelsen af den gamle Domstol, for hvilken Keiseren kunde indstævnes, og af hvilken han endog kunde afsættes. Mine Herrer, Vi forlange ikke, at Fyrsterne skulle være personlig ansvarlige. Vi erkjende som en Sandhed i vor Forfatning, som en derlig Frugt af den engelske Statsviisdom og vor egen, after den engelske Constitution dannede Forfatning, at vor Fyrste ikke er ansvarlig; men denne Jkke-Ansvarlighed bestaaer kun derved, at Ministrene ere Ansvar underkastede. Kun naar denne Ansvarlighed er en Sandhed, kun da tilsikkres Kronen i Virkeligheden, at hiint kostbareste Gade for Fyrsten, at hiin juridiske Jkke=Ansvarlighed ikke angribes, og at vilde Storme ikke bryde frem, der borthvirvke Throner. Ogsaa Trefurt, Sander, Knapp og Weizel understøttede Motionen ubetinget. Regenauer stemte vel for Motionens Trykning og Henviisning til Kammerets Afdelinger; man erklærede derhos, at han vilde bekæmpe flere Puncter i Andragendet, navnligen den første Panagraph, fordi han ansaae samme som en Forandring i Forfatningen, hvortil der ingen Grund fandtes, og fordi han ansaae denne Paragraph som høist fordærvelig. Ei heller kunde han billige det Punct, der handler om Kronens Benaadningsret, da han fuldt og fast troede, at denne Regentens skjønne Forret ikke torde yderligere indskrænkes end som skeet var ved Loven af 1820. J denne Retning understøttedes ogsaa Motionen af Platz, endskjøndt han ikke kunde skjænke flere af de andre Paragrapher sit bifald, og endskjøndt han troede, at Loven Jntet vilde tabe, om den endog ikke var skreven med Blod. Andragendet om Motionens Trykning og Henviisning til Afdelingerne antoges derefter eenstemmigen. (Aug. Allg. Zeit.) Sverrig. Et betydeligt Fallissement, der har vakt megen Sensation i Stockholm, er A. W. Schlegells & Comp. Tab paa udestaaende Fordringer angives som Hovedaarsagen. Gielden er opført til 272,000 Rd. Sv. Bco., og omtrent 25,000 Rd. i udenlandske Penge, og Activerne til 285,000 Rd., hvoriblandt 100,000 Rd. i udestaaende Fordringer, hvoraf 30,000 angives som usikre.